მინდვრისნემსა
მინდვრისნემსა (ლათ. Galium verum) — მრავალწლოვანი ბალახოვანი მცენარე ენდროსებრთა ოჯახისა. მისი ღეროს სიგრძე 20-50 სმ აღწევს. აქვს საგველასებრ ყვავილედში თავმოყრილი კაშკაშა ყვითელი ყვავილები. გავრცელებულია ძირითადად ჩრდილოეთ ნახევარსფეროში. საქართველოში იზრდება მთის შუა სარტყლიდან სუბალპურ სარტყლამდე. იძლევა მომწვანო-მოყვითალო და წითელ (ფესვები) საღებავს. ხმარობენ ხალხურ მედიცინაში.